**Πρόγραμμα κατάρτισης στην**

**Έξυπνες Τεχνολογίες Γεωργικής Παραγωγής στο Μαραθώνα**

**στο πλαίσιο του προγράμματος**

**«Νέα Γεωργία για τη Νέα Γενιά»**

Το **Γεωπονικό Πανεπιστήμιο Αθηνών (ΓΠΑ)** υλοποιεί στο πλαίσιο του προγράμματος «Νέα Γεωργία για τη Νέα Γενιά» δωρεάν πρόγραμμα κατάρτισης στις

**Έξυπνες Τεχνολογίες Γεωργικής Παραγωγής στο Μαραθώνα**.

Το πρόγραμμα θα υλοποιηθεί την περίοδο Μάρτιος– Απρίλιος 2020.

Το πρόγραμμα απευθύνεται σε νέους και νέες που ασχολούνται ήδη ή πρόκειται να ασχοληθούν με την εφαρμογή συστημάτων και τεχνολογιών γεωργίας ακριβείας.

Επικεφαλείς της δράσης είναι ο κ.κ. Μπαρτζάνας και Φουντάς, Αναπληρωτές Καθηγητές του ΓΠΑ, με μεγάλη εμπειρία στην εκπαίδευση και στην κατάρτιση επαγγελματιών και νεοεισερχόμενων στον κλάδο των έξυπνων τεχνολογιών.

Η εκπαίδευση θα γίνει υπό την επιστημονική καθοδήγηση καταξιωμένων **επιστημόνων** με **επαγγελματική εμπειρία** στον κλάδο, τόσο από πανεπιστήμια και ερευνητικά ιδρύματα όσο και από την αγορά. Το πρόγραμμα κατάρτισης «**Έξυπνα Συστήματα Γεωργικής Παραγωγής**», θα παρέχει εκπαίδευση σχετικά με την εφαρμογή τεχνολογιών γεωργίας ακριβείας σε καλλιέργειες.

Το πρόγραμμα θα διαρκέσει 15 περίπου ημέρες, θα είναι διάρκειας 80 ωρών (40 ώρες θεωρία και 40 ώρες πρακτική) και θα διενεργείται από Παρασκευή έως Κυριακή.

Στο τέλος του προγράμματος δίνεται **Βεβαίωση Παρακολούθησης**.

Οι ενδιαφερόμενοι μπορούν να αντλήσουν περισσότερες πληροφορίες από τον επίσημο ιστότοπο του προγράμματος και να συμπληρώσουν την σχετική [**αίτηση συμμετοχής**](https://www.generationag.org/eyfyhs-georgia-nees-texnologies-gia-biosimes-kalliergeies). **Καταληκτική ημερομηνία** αίτησης συμμετοχής είναι η **11η Μαρτίου 2020**

**.**

**Περισσότερες πληροφορίες**

Άρτεμις Ρήγου

Παπαλέξη Κατερίνα

Γραφείο Διαχείρισης Φυσικού έργου (PMO) Νέα Γεωργία για τη Νέα Γενιά

Γεωπονικό Πανεπιστήμιο Αθηνών Ιερά οδός 75, Αθήνα, 11855, τηλ. 210-5294963, 210-5294964.

**Το πρωτοποριακό πρόγραμμα «Νέα Γεωργία για τη Νέα Γενιά», είναι μια πρωτοβουλία ενίσχυσης της επιχειρηματικότητας των νέων στον αγροδιατροφικό τομέα, της οποίας ηγείται το Πανεπιστήμιο Rutgers των ΗΠΑ σε συνεργασία με το Γεωπονικό Πανεπιστήμιο Αθηνών και την Αμερικανική Γεωργική Σχολή.**

**Το πρόγραμμα υλοποιείται μέσω αποκλειστικής δωρεάς του Ιδρύματος Σταύρος Νιάρχος.**

Για περισσότερες πληροφορίες <http://generationag.org>